L 327/86
HU
Az Európai Unió Hivatalos Lapja
2022.12.21.
(28)
E rendelet a halászati és akvakultúra ágazatnak odaítélt támogatás azon típusait szabályozza, amelyeket a Bizottság korábban rendszeresen jóváhagyott.
Az ilyen támogatást a Bizottságnak nem szükséges eseti alapon megvizsgálnia a belső piaccal való összeegyeztethet őségére vonatkozóan, feltéve, hogy az megfelel az 1380/2013/EU rendeletben és adott esetben az (EU) 2021/1139 rendeletben meghatározott feltételeknek.
(29)
Az EUMSZ 107. cikke (2) bekezdése b) pontjának megfelelően a természeti csapások vagy más rendkívüli esemé­ nyek által okozott károk helyreállításához nyújtott támogatás összeegyeztethet ő a belső piaccal.
A jogbiztonság érdekében meg kell határozni azokat az eseményeket, amelyek e rendelettel mentesített természeti katasztrófának minősülhetnek.
(30)
A halászat és az akvakultúra olyan ágazatok, amelyek kifejezetten ki vannak téve a természeti katasztrófához hasonlítható kedvezőtlen éghajlati jelenségeknek és az állatbetegségeknek.
A tapasztalatok azt mutatják, hogy ezeket az ágazatokat rendkívüli módon sújtják az ilyen események, és a halászok jelentős károkat szenvednek miattuk.
Az ilyen károk megfelelő biztosítására és ellentételezésére irányuló intézkedések megfelelő eszköznek tekinthetők ahhoz, hogy segítsék a vállalkozásokat az ilyen károkból való kilábalásban és ezáltal a tevékenység folytatásában, és ily módon biztosítsák a gazdasági tevékenységek fejlődését ezekben az ágazatokban.
(31)
A rendszeresebben előforduló, természeti katasztrófához hasonlítható kedvezőtlen éghajlati jelenségek – mint a vihar, a fagy, a jégeső, a jég, az eső vagy a súlyos aszály – által okozott kár nem tekintendő az EUMSZ 107. cikke (2) bekezdése b) pontjának értelmében vett természeti katasztrófának.
Mindazonáltal, amennyiben a gazdasági tevékenységre gyakorolt hatásuk olyan mértékű, hogy természeti katasztrófához hasonlíthatók, a kedvezőtlen éghajlati jelenségek által okozott károk helyreállításához nyújtott támogatást az EUMSZ 107. cikke (3) bekezdé­ sének c) pontja értelmében a belső piaccal összeegyeztethet őnek kell tekinteni.
(32)
Annak biztosítása érdekében, hogy a mentesség a természeti katasztrófák és a természeti katasztrófához hason­ lítható kedvezőtlen éghajlati jelenségek okozta károk helyreállításához nyújtott támogatásra terjedjen ki, e rende­ letben – a bevált módszerek alapján – meg kell határozni azokat a feltételeket, amelyek teljesülése esetén biztosítható, hogy az ilyen támogatás csoportmentességben részesüljön.
E feltételeknek ki kell terjedniük külö­ nösen a következőkre: az esemény természeti katasztrófának vagy természeti katasztrófához hasonlítható kedve­ zőtlen éghajlati jelenségnek való hivatalos minősítése az illetékes tagállami hatóságok által, a természeti kataszt­ rófa vagy a kedvezőtlen éghajlati jelenség és a kedvezményezett vállalkozás – a nehéz helyzetben lévő vállalko­ zásokat is ideértve – által elszenvedett kár közötti közvetlen ok-okozati összefüggés, valamint a túlkompenzáció elkerülésének biztosítása.
A kompenzáció nem lépheti túl az ahhoz szükséges mértéket, amely lehetővé teszi, hogy a kedvezményezett vállalkozás ismét az esemény bekövetkeztét megelőzően fennálló helyzetben legyen.
(33)
A halászat és az akvakultúra olyan ágazatok, amelyek nem ösztönzik kellőképpen az egyéni fellépést annak ellenére, hogy az egyéni fellépés eredménye valamennyi felhasználó közös érdekét szolgálná.
Ezért a fenntartható halászati tevékenységek keretében a tengerek biológiai sokféleségének és a tengeri ökoszisztémáknak a védel­ méhez és helyreállításához – a tengeri hulladék gyűjtését is beleértve –, valamint az ellentételezési rendszerekhez nyújtott támogatást az EUMSZ 107. cikke (3) bekezdésének c) pontja értelmében a belső piaccal összeegyeztet­ hetőnek kell tekinteni.
(34)
Ez a rendelet figyelembe veszi az Unió legkülső régióinak sajátos helyzetét, amint azt az EUMSZ egyedi intéz­ kedésekről rendelkező 349. cikke is elismeri.
(35)
A közösségvezérelt helyi fejlesztési projektekben részt vevő kkv-knak nyújtott támogatás csekély hatást gyakorol a versenyre, különös tekintettel arra, hogy a támogatás pozitív szerepet játszik az ismeretek megosztásában – különösen a helyi közösségek számára –, valamint hogy a támogatás gyakran kollektív jellegű és viszonylag kis mértékű.
Ezek a projektek jellegüknél fogva integráltak, többszereplősek és több ágazatot érintenek, ami bizonyos nehézségekhez vezethet az állami támogatásokra vonatkozó szabályok szerinti besorolásukat illetően.
A helyi önkormányzatok természetüknél fogva nem tartoznak bele a kkv fogalmába (12).
Ugyanakkor gyakran létfontosságú szerepet játszanak a közösségvezérelt helyi fejlesztési projektek megszervezésében és megvalósítá­ sában.
Ezért amennyiben egy közösségvezérelt helyi fejlesztési projektet az (EU) 2015/1588 tanácsi rendelet 1. cikkében meghatározott célkitűzések valamelyikének érdekében hajtanak végre, lehetővé kell tenni, hogy a projekttel összefüggésben a helyi önkormányzatoknak nyújtott támogatások is csoportmentességben részesülje­ nek.
Tekintettel a közösségvezérelt helyi fejlesztés egyes, a köz- és magánszféra partnersége által meghatározott és megvalósított többéves helyi fejlesztési stratégia alapján kiválasztott projektjeinek helyi jellegére és azok közösségi, társadalmi, környezeti és éghajlati érdekeknek megfelelő irányultságára, e rendelet célja a közösségvezérelt helyi fejlesztési projekteket érintő bizonyos nehézségek kezelése annak érdekében, hogy e projektek könnyebben megfeleljenek az állami támogatási szabályoknak.
Ezt azokra a helyi önkormányzatokra is alkalmazni kell, amelyek közvetlenül vagy közvetve részesülnek az (EU) 2015/1588 rendelet 1. cikkében meghatározott célkitű­ zések valamelyike érdekében végrehajtott közösségvezérelt helyi fejlesztési projektekből.
(12) A kkv-k fogalmának e rendelet I. mellékletében is szereplő meghatározása szerint egy vállalkozás nem tekinthető kkv-nak, ha a tőke vagy a szavazati jogok legalább 25 %-a felett közvetlenül vagy közvetve, egyénileg vagy közösen, egy vagy több állami szerv rendelkezik (vö. az említett melléklet 3. cikkének (4) bekezdése).